हरदोई 01 जून।शैशवत्रिपाठी। उत्तर प्रदेश के मुख्यमंत्री योगी आदित्यनाथ का 2 जून शनिवार को हरदोई में कार्यक्रम के मद्देनजर जिला प्रसाशन जोर शोर से दिन रात तैयारियों में जुटा है। मुख्यमंत्री योगी आदित्यनाथ करीब आठ घंटे जैसा लम्बा वक्त हरदोई बिताएंगे। ऐसे में कोई कमी ना रह जाए इसलिए प्रसाशन के अधिकारी कोई कोर कसार नहीं छोड़ना चाहते है। कार्यक्रम स्थल को भगवामय पर्दो के साथ करने के साथ प्रसाशन पूरे आयोजन स्थल की साफ सफाई और सुरक्षा के इंतजाम करने में जुटा है। पूरे कार्यक्रमों में मुख्यमंत्री की पसंद और नापसंद का भी विशेष खयाल प्रसाशन को है। हालांकि मुख्यमंत्री वीआईपी तड़क भड़क से जरूर दूर है लेकिन कार्यक्रम स्थल पर गर्मी को देखते हुए एसी का इंतजाम है तो प्रसाशन ने टॉयलेट तक के सफेद टाईल्स उखड़वाकर उनको भी भगवा करवा दिया है।